De Ecclesiia Monasterio adnexis. Alexander Episcopus seruus seruorum Dei dilectis filiis Petro Abbati Monasterij S. Ioannis Reomaensis eiúsque fratribus tam præsentibus quàm futuris regularem vitam professis. In perpetuum. Desiderium quod ad religionis propositum  animarum salutem pertinere monstratur, autore Deo, sine aliqua est dilatione complendum. Quapropter dilecti in Domino filij vestris iustis postulationibus clementer annuimus,  præfatum B. Ioannis Monasterium, in quo diuino mancipati estis obsequio gloriosorum virorum Clodouei, Caroli,  aliorum Regum Francorum præceptis munitum,  fratrum nostrorum Sigoaldi, Brunonis, Ioceranni, Guilenci,  aliorum Lingonensium quondam Episcoporum scriptis roboratum, ad exemplar Patrum  prædecessorum nostrorum sanctæ recordationis Innocentii  Eugenii Romanorum Pontificum, cum possessionibus  bonis suis, sub B. Petri,  nostra protectione suscipimus,  præsentis scripti priuilegio munimus, statuentes, vt quascumque possessiones, quæcumque bona idem Monasterium in præsentiarum iustè,  canonicè possidet, aut in futurum concessione Pontificum, largitione Regum, vel Principum, oblatione fidelium, seu aliis modis iustis præstante Domino poterit adipisci firma vobis, vestrisque successoribus illibata permaneant. In quibus hæc propriis duximus exprimenda vocabulis. Ecclesiam videlicet de Villa, quæ dicitur Corpus Sancti, Ecclesiam Ateiensem, Ecclesiam Sancti Georgij de Simiriaco, Ecclesiam de Berriaco, Ecclesiam de Vineis, Ecclesiam de Tultriaco, Ecclesiam de Asiaco, Ecclesiam de Nuidis, Ecclesiam de Asinariis, Ecclesiam de Cortenniaco, Capellam Montis Barri, Ecclesiam de Bunciaco, Ecclesiam de Iuliaco. Capellam sancti Medardi, Ecclesiam de Scolis, Ecclesiam Camedonensem, Ecclesiam Estiuei, Ecclesiam de Estet, Ecclesiam de Spissia cum appendiciis suis, Ecclesiam de Belaum cum Capella de Reu, Ecclesiam de Barro, cum Capella de Torceio, Ecclesiam de Pisi cum appendiciis suis, Ecclesiam de Marmeiaus, Ecclesiam de Satigny, Ecclesiam de Villamorina, cum appendiciis suis, Ecclesiam Monasterij Sanctis Ioannis, Ecclesiam de Corumblis. Quidquid iuris habetis in villis sancti Remigij, videlicet Betfontis, Visarnei, Teliaci. Quidquid etiam frater noster Gotefridus Lingonensis Episcopus vobis iustè concessit,  scripto suo firmauit. In Eduensi Episcopatu Ecclesiam de Iouiaco, Ecclesiam de Simeriaco, Ecclesiam de Sancto Germano de Mondaum, Ecclesiam de Tisiaco, Ecclesiam Sanctæ Magnentiæ, Capellam de Rouredo, Ecclesiam de Cadriaco, cum Capella eiusdem villæ, Ecclesiam Sancti Medardi, Ecclesiam B. Mariæ in villa Iouis. In Episcopatu Matisconensi, in Saturniaco Ecclesiam S. Andreæ, cum Capella S. Leodegarij, Ecclesiam S. Martini de Cereis, cum Capellis ad eam pertinentibus, Capellam de Bufariis cum appendiciis suis. In Episcopatu Niuernensi Monasterium Sancti Petri de Glanno. In Tullensi Episcopatu Ecclesiam Sancti Stephani. Concordiam præterea inter vos,  sorores Ecclesiæ S. Mariæ de Rubeomonte, in Parochia Asiaca, à fratre nostro Gotefrido Lingonensi Episcopo vtriusque partis assensu rationabili prouidentia factam, nostro munimine roboramus. Decernimus ergo, vt nulli omnino hominum liceat præfatum Monasterium temere perturbare, aut eius possessiones auferre, vel ablatas retinere, minuere, seu quibuslibet vexationibus fatigare. Sed omnia integra conseruentur eorum, pro quorum gubernatione, ac sustentatione concessa sunt vsibus omni modo profutura, salua sedis Apostolicæ autoritate  Diœcesanorum Episcoporum Canonica iustitia. Siqua igitur in futurum Ecclesiastica, sæcularisve persona hanc nostræ constitutionis paginam sciens, contra eam temerè venire tentauerit, secundo tertióve commonita, nisi reatum suum congrua satisfactione correxerit, potestatis honorisque sui dignitate careat, reámque se diuino iudicio existere de perpetrata iniquitate cognoscat,  à sacratissimo Corpore,  Sanguine Dei Domini Redemptoris nostri Iesu Christi alienafiat, atque in extremo examine districtæ vltioni subiaceat. Cunctis autem eidem loco sua iura seruantibus sit pax Domini nostri Iesu Christi, quatenus hic fructum bonæ actionis percipiant,  apud districtum iudicem præmia æternæ pacis inueniant. Ego Alexander Catholicæ Ecclesiæ Episcopus. Ego Hubaldus Ostiensis Episcopus. Ego Bernardus Portuensis  S. Rusinæ Episcopus. Ego Gaulterius Albanensis Episcopus. Ego Hubaldus Presb. Card. tituli S. Crucis in Ierusalem. Ego Henricus Presb. Cardin. tituli SS. Nerei  Achillei, Ego Ioannes Presb. Cardin. tituli S. Anastasiæ. Ego Albertus Presb. Card. tituli S. Laurentii in Lucina. Ego Guillelmus tituli S. Petri ad vincula Presb. Cardin. Ego Hiacynthus Diaconus Card. S. Mariæ in Cosmedin. Ego Odo Diaconus Card. S. Nicolai in carcere Tulliano. Ego Boso Diaconus Cardin. SS. Cosmæ  Damiani. Ego Cynthius Diaconus Cardin. S. Adriani. Ego Manfredus Diaconus Card. S. Georgij in Velabro. Datum Senonis per manum Hermanni S.R.E. Subdiaconi  Notarii III. Kal. Nouemb. Indict. XIII. Incarnat. Dominicæ anno MCLXIV. Pontificatus verò Domini Alexandri Papæ III. anno VI.